PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 15.12.1999

Nr.504


A V I Z 

asupra proiectului de Lege pentru aprobarea Ordonanţei 

de urgenţă nr.193/1999 pentru modificarea şi completarea 

Ordonanţei de urgenţă a Guvernului nr.51/1998 privind 

unele măsuri premergătoare privatizării băncilor. 

                         În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă nr.193/1999 pentru modificarea şi completarea Ordonanţei de urgenţă a Guvernului nr.51/1998 privind unele măsuri premergătoare privatizării băncilor, trimis cu adresa nr.504 din  13 decembrie 1999, înregistrată sub nr.1118 /XVIII/11 din 14 decembrie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 15 decembrie 1999. 



În urma examinării, membrii comisiei au hotărât, cu majoritate de voturi, să îl avizeze favorabil, cu recomandarea ca pentru dezbaterea în fond, Comisia pentru buget, finanţe şi bănci, să ţină seama  de observaţiile de tehnică legislativă formulate de către Consiliul Legislativ în avizul favorabil nr.1296/8.XII.1999, dat la proiectul de ordonanţă. 



În raport de obiectul şi conţinutul său, proiectul de lege  face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Diaconu Dumitra 

       cons. parlamentar

